Visvaldas Nekrašas

Visvaldas Nekrašas (g. 1958 m. spalio 4 d. Kelmėje ) – gydytojas, Lietuvos ir Plungės rajono savivaldybės politinis veikėjas, 2000–2004 m. Seimo narys.2000–2004 m. kadencija. Visvaldas Nekrašas lrs.lt

 Biografija 

1977 m. baigė Kelmės 1–ąją vidurinę mokyklą. 1977–1978 m. dirbo Kelmės komunalinių įmonių kombinate darbininku. 1979–1984 m. studijavo Vilniaus universiteto Medicinos fakultete, kur įgijo gydytojo psichiatro specialybę.

1985 m. atliko internatūrą Šiauliuose. 1986–1987 m. dirbo Rietavo ligoninėje Vaikų skyriaus vedėju, 1987–1995 m. – Plungės vaikų konsultacijoje vedėju. 1995–1996 m. dirbo Plungės „Litodos” sanatorijoje vyriausiuoju gydytoju, poliklinikos gydytoju psichiatru neurologu. 1997–2000 m. dirbo Plungės rajono Pirminės sveikatos priežiūros centro vyriausiuoju gydytoju. 

Tobulinosi užsienio klinikose: Charkove (Ukraina), Hėmeryje, Gronau (Vokietija). Įgijo gydytojo psichiatro I, vėliau – gydytojo neurologo II kvalifikacinę kategoriją.

Nuo 1995 m. – Lietuvos socialdemokratų partijos (LSDP) narys, Plungės skyriaus pirmininkas. 1995 m. pirmą kartą išrinktas į Plungės rajono savivaldybės tarybą. 2000 m. dalyvavo Lietuvos Seimo rinkimuose. Vienmandatėje Plungės–Rietavo rinkimų apygardoje Nr. 35 surinko vienodai balsų kartu su kitu kandidatu – Audriumi Klišoniu. V. Nekrašas laimėjo pagal rinkimų įstatymo normą, teikiančią pirmenybę amžiumi vyresniam kandidatui. Priklausė Socialdemokratinės koalicijos (LDDP-LSDP-LRS) frakcijai, dirbo Sveikatos reikalų komitete, NATO reikalų komisijoje.

2004 m. kandidatavo į sekančios kadencijos Seimą. 2004 m. išrinktas Kultūrinės psichiatrijos asociacijos viceprezidentu, buvo Pirminės sveikatos priežiūros vadovų asociacijos viceprezidentas, Plungės „Lions" klubo narys.2004 m. Lietuvos Respublikos Seimo rinkimai. Kandidato biografija. Visvaldas Nekrašas vrk.lt

 Šeima 

Žmona – Irena (vaikų gydytoja), vaikai – Vaiva, Eglė ir Julius.

 Kritika 

V. Nekrašas, kaip Plungės rajono savivaldybės tarybos narys, „Plungės sveikatos centro“ psichiatras, neurologas, liūdnai pagarsėjo bandydamas suvilioti jauną pacientę, socialiniame tinkle „Facebook" skelbęs intymias nuotraukas. Meilužės kaltinimus seksualiniu priekabiavimu ir intymių nuotraukų paviešinimu internete jis vadino šmeižtu.Meilės romanu Plungę susprogdinęs V.Nekrašas puolė ginti garbę lrytas.lt 2013-09-04  2013 m. rugsėjo 16 d. Plungės rajono savivaldybės tarybos Etikos komisija konstatavo, kad V. Nekrašas pažeidė visuotinai pripažįstamas dorovės, moralės ir etikos normas.Plungės rajono savivaldybės tarybos Etikos komisijos sprendimas dėl Visvaldo Nekrašo, 2013 m. rugsėjo 16 d. Nr. TK-59-1 e-seimas.lrs.lt LR sveikatos apsaugos ministerija atėmė sveikinimo raštą iš gydytojo vardą pažeminusio V. Nekrašo.Sveikatos apsaugos ministerija atėmė sveikinimo raštą iš gydytojo vardą pažeminusio Plungės politiko 15min.lt 2017-05-11 

 Išnašos 

 Nuorodos 

 Visvaldas Nekrašas (gydytojo reitingas pincetas.lt)

Kategorija:Seimo nariai
Kategorija:Lietuvos psichiatrai
Kategorija:Lietuvos neurologai
Kategorija:Plungės politikai